Le tri mesece po streljanju na Johna Lennona
je nekdo v Washingtonu streljal na takratnega predsednika Reagana.
Zaradi streljanja na predsednika
in ljudi okoli njega so priprli Johna Hinckleyja ml.
Storilec je tudi tokrat streljal na javnem kraju.
Prijeli so ga na kraju zločina.
Johna Hinckleyja ml. so na sodišče privedli močno zastraženega,
v neprebojnem vozilu in spremstvu oboroženih policistov.
V Hinckleyjevi hotelski sobi so našli izvod Varuha v rži.
Zagovorniki so se nameravali sklicevati na Hinckleyjevo neprištevnost.
Shizofrenija velja za najhujšo duševno bolezen.
Trpeči slišijo glasove
in oblikujejo varljiva prepričanja, ki prevladajo njihovemu življenju.
Carpenter je dejal, da ima Hinckley shizofrenijo,
zato ni upošteval zakonov in se ni zavedal svojega dejanja.
Nismo sklepali, da ga bodo zaradi neprištevnosti oprostili.
Sklepali smo, da bo javnost razburjena.
Da bodo ljudje jezni.
OGORČENJE ZARADI RAZSODBE
Hinckley je zaradi neprištevnosti nedolžen.
Za številne Newyorčane je bila ta razlaga le izmikanje odgovornosti.
Menim, da je kriv, ker ne verjamem
v klavzulo o neprištevnosti.
Ljudem ni všeč, da je obramba z neprištevnostjo uspešna.
Za samoumevno velja, da mora oseba za grozoten zločin
plačati.
VARUH V RŽI
3. del
SOJENJE
Mark David Chapman, obtoženi morilec
nekdanjega Beatla Johna Lennona, se je na sodišču skliceval na neprištevnost.
Ko so ga vprašali, kako se izreka na obtožbo umora,
je dejal: "Nedolžen zaradi neprištevnosti."
6. JANUAR 1981
Chapman streljanja ni zanikal.
Po psihiatričnih pregledih, ki so vključevali hipnozo,
so njegovi zagovorniki menili, da je bil neprišteven, ko je streljal.
Taka obramba je bila sporna. Pripravljali so ga na sojenje.
Če ste bili v trenutku, ko ste ubili Johna Lennona, neprištevni,
vas morajo zaradi neprištevnosti oprostiti.
Ne greste v zapor, temveč v državni zavod.
- V psihiatrično kliniko. - Ja.
Bo sojenje posvečeno njegovemu duševnemu stanju na večer streljanja?
Edino vprašanje na tem sojenju bo,
ali je bil med streljanjem neprišteven.
Naše priče bodo dokazale, da je bil.
Drugo vprašanje pa je, ali lahko prepričamo porotnike,
da ni kriv zaradi neprištevnosti.
Čutim veliko sovražnost do g. Chapmana.
Čeprav me to ne preseneča.
Tako rekoč vsi so podlegli čustvom
in nastrojenost proti Chapmanu je bila velika.
Njegov zadnji odvetnik je zaradi groženj s smrtjo odnehal že po nekaj dneh.
Po pošti smo dobili več takih groženj.
Lennon je veljal skoraj za boga. Kako si drznemo
braniti moškega, ki ga je hladnokrvno umoril?
"Za to boste plačali."
Na razpoloženje je vplival tudi poskus atentata na Reagana.
Ta je zelo okrepil odklonilnost javnosti
do obrambe z neprištevnostjo na splošno.
Vedeli smo, da je pred nami zelo zahteven boj.
Tožilci niso sprejeli sklicevanja na neprištevnost.
Menili so, da je Chapman Lennona ubil zaradi slave.
V tem intervjuju
obtoženca ne bom imenoval z imenom.
Z ničimer nočem pripomoči
k temu, da se mu posveti več pozornosti.
Zato ga bom omenjal le kot obtoženca.
Ne bom izrekel njegovega imena.
Obtoženec je hotel biti aretiran,
ker je vedel, da bo tako pritegnil pozornost.
Ni poskušal pobegniti s kraja zločina.
Zlahka bi stekel na postajo podzemne železnice
ali v park, vendar tega ni storil.
Samo stal je tam in čakal.
Njihova teorija je bila, da je Chapman zguba,
da ni uspel v ničemer, da ima grandiozne blodnje
in da želi razvpitost.
Je za nekoga razumno in razumsko umoriti drugega človeka
povsem hladnokrvno in z zavedanjem, da bo zaradi tega dejanja
najverjetneje do smrti v zaporu oziroma ustanovi za duševne bolnike?
Da bi se pojavil v kakšnem članku in na naslovnicah časopisov?
Ni logično.
Tožilci bi poroti povedali, da Chapmanova dejanja
pred streljanjem kažejo, da ni šlo za naključno dejanje iz norosti,
temveč za skrbno načrtovan umor.
Newyorški preiskovalci so ugotovili, od kod morilna pištola.
Račun kaže, da jo je Mark Chapman kupil 27. oktobra letos.
Ko jo je kupil, se je zdel normalen in pošten.
Potem pa je šest tednov pozneje zagrešil tole.
Tega nisem mogel vedeti.
Obtoženčevo vedenje pred izvršitvijo
kaznivega dejanja kaže, da je bil razumen.
V New York je prišel s pištolo, z naboji zanjo pa ne.
V New Yorku jih ni mogel kupiti,
zato je obiskal prijatelja v Atlanti v Georgii
in naboje dobil od njega.
Še več.
Pred umorom se je sestal z oboževalkama,
ki sta redno postavali pred blokom Dakota,
da bi videli Johna Lennona odhajati od tam ali se vračati.
Ni bilo znakov, da trpi za duševno boleznijo,
ki bi mu preprečevala normalno delovanje.
Toda posnetki, ki so v zaporu nastali
pred sojenjem, razkrivajo, kako nerazumno je razmišljal Chapman.
Zdaj popolnoma razumem, kaj se je zgodilo.
Vse je zelo jasno in logično.
Iskreno sem prepričan, da sem Johna Lennona ubil,
da bi čim več ljudi spodbudil k branju Varuha v rži.
Zdaj bom ves trud posvetil temu cilju.
Sprašujejo me, zakaj je ubil Lennona.
Povem, da zato, ker je želel spodbuditi branje romana Varuh v rži.
Zmedeno me pogledajo, jaz pa odvrnem:
"Vprašanje vsebuje domnevo, da obstaja razumski razlog,
zakaj norec nekoga hladnokrvno umori.
Nikoli ne boste dobili razumske razlage,
zakaj nerazsodna oseba izvrši nekaj nerazsodnega."
Junak v knjigi je najstnik Holden Caulfield.
Za konec tedna obišče New York. Razočaran je nad tem,
kar je zanj zlaganost sveta.
V otroštvu vam govorijo, kako deluje svet.
Ko postanete starejši, vidite,
da je ta opis deloma napačen in zlagan.
Chapman je branilcem rekel, da je Holden Caulfield
svoje generacije in da hoče
s sveta spraviti ljudi, ki jih ima za zlagane.
O Johnu Lennonu bom rekel tole:
"Potrebujete samo ljubezen." Ste to kdaj slišali?
Na to odgovarjam:
Potrebujete samo ljubezen in 250 milijonov dolarjev.
Bil je najbolj zlagan kujon, kar jih je kdaj živelo.
Nisem hotel, da svet še deset let prenaša
njegovo brezzvezno nakladanje.
Meni se je zdelo jasno, da je nor.
Potrebovali smo le pričanje,
ki bi pokazalo,
da ni v stiku z resničnostjo, da je očitno duševno bolan.
Je pa težko ugotoviti, zakaj se je nekomu zmešalo.
Vendar obstajajo ljudje, ki bi lahko vedeli.
Zato smo se pogovarjali z ljudmi, ki so ga poznali od prej.
Zagovorniki so odšli v Chapmanov rojstni kraj
in govorili s prijatelji iz otroštva.
Ko sem Marka spoznal, se je vse zdelo v redu.
Bili so značilna ameriška družina.
Toda pozneje sem opazil, da se dogaja nekaj zloveščega.
PRIJATELJ IZ OTROŠTVA
Oče ga je poslal v sobo.
Nato je šel k njemu in ga začel pretepati s pasom.
Celo zaponko je uporabil.
Popenil je in udrihal po Marku.
Nato se je ustavil in odšel.
Slišali smo, kako je spodaj pretepal svojo ženo.
Markovo mamo je pretepal na mrtvo.
Nato je šel v spalnico,
v sobo, kjer je bil televizor in se usedel.
Pol ure pozneje je bil povsem drugačen.
V hipu se je spremenil.
Nekoč sem obiskal Marka. Rekel je: "Poglej, marihuano imam."
Ampak pozneje je užival tudi meskalin,
opij in LSD.
Dobival jih je iz Kalifornije.
Neki konec tedna je vzel osem tabletk LSD-25.
Ta različica je bila zelo močna. In izginil.
V nedeljo zvečer sem ga srečal in vprašal,
kje je bil ves vikend. Rekel je: "Ne boš verjel.
Videl sem Jezusa. Bil je prekrasen
in govoril je z mano."
Chapman je rešitev pred kaotičnim otroštvom našel v cerkvi.
Mark je bil samotar. Ni imel veliko prijateljev.
Dobil sem vtis, da živi v nesrečni družini.
Eksperimentiral je z mamili in se zelo posvečal
hard in acid rocku.
Prebivalci ameriškega juga
so bili takrat zelo povezani s krajevno cerkvijo.
Večina jih je bila zelo dejavnih in vernih.
Kolikor vem, Mark prej ni hodil v cerkev.
Ko je izrazil vero v Jezusa,
sem imel to čast, da ga krstim in postanem njegov dušni pastir.
Takoj je našel skupino ljudi, ki so ga imeli radi in ga sprejeli medse.
Zelo ga je privlačilo dekle v skupini mladih.
Jessica.
Navadno začnem takole:
"Hodila sem z Markom Chapmanom, ki je pozneje ubil Johna Lennona."
In vsi so zelo pretreseni.
Bivša punca Jessica Blankenship
bi lahko bila pomembna priča na sojenju.
Imela sem 16 let
in bila sem na cerkvenem taboru.
Nekdo je povabil tudi Marka.
Zdel se mi je frajerski in rahločuten.
Svoja čustva je znal lepo ubesediti.
Bil je izjemno duhovit.
Zaljubila sem se do ušes.
Izvrstno je igral kitaro.
Zaigral je lahko karkoli.
Še posebej je oboževal Beatle. Dokler ni John Lennon izjavil,
da so bolj priljubljeni kot Jezus.
Hotel se je poglobiti v Sveto pismo in okrepiti svojo vero.
Toda postal je zelo pobit.
Izpovedal je svojo žalost.
Menil je, da ne more več živeti.
Zdelo se je, da doživlja živčni zlom.
Prosila sem ga, naj poišče duševno pomoč.
Odvrnil je, da mu ni treba z nikomer govoriti.
Takrat je začel vpiti name.
In takrat se je najin odnos začel krhati.
Razšla sta se.
Chapman je iskal novo priložnost.
Sklenil se je preseliti na Havaje.
Pomislite. Havaji so lepi.
Vreme je krasno. Življenje tam bi bilo idealno.
Kot v raju.
Vendar sem spet postal pobit.
Vsega sem bil sit.
Mislil sem, da bo vse sijajno, pa je bilo ravno obratno.
Odpeljal se je na čudovit kraj ob morju,
vzel cev,
jo nataknil na izpušno cev in napeljal v avto.
Sedel je in čakal na smrt.
Ko sem se zavedel, da bom umrl, mi je odleglo.
Življenje je bedno.
Zagovorniki so menili, da poskus samomora dokazuje
Chapmanove težave z duševnim zdravjem.
Toda tožilce je to le utrdilo v prepričanju, da hoče pozornost.
Zaigral je poskus samomora.
Načrtno ga je izpeljal, da bi pritegnil pozornost.
Bil je petindvajsetletnik, ki se v preteklosti z vedenjem
ni slikal v najlepši luči.
To ga je jezilo.
Zaradi osebnostne motnje je menil, da si zasluži pozornost.
Zelo žalostno je, da je poskušal nase opozoriti tako,
da je hotel slavo ukrasti Johnu Lennonu.
22. JUNIJ 1981
Na sojenje Marku Chapmanu so prišli novinarji z vsega sveta.
Upali so, da bodo končno razumeli, zakaj je tako hladnokrvno ustrelil tako ikono.
V New Yorku so po pregledu 25 osebam
dovolili na uvodni del sojenja Marku Chapmanu.
To je bil prvi dan izbire porotnikov in začetek dolgega sojenja.
Pred sodno dvorano je stala množica novinarjev in nekaj opazovalcev.
Sojenja obožujem. To je izvrstna priložnost za ogled drame.
Vznemirljivo je in napeto.
Bila sem mlada novinarka, to je bila ena mojih prvih velikih zgodb.
Spremljal jo je ves svet.
Res je načrtoval umor Johna Lennona.
Vedel je, kaj počne, ko ga je ubil.
Vsi so bili zelo čustveni in mnenja o Chapmanu so ostala deljena.
Johna imamo radi! Ubil je legendo, mirovnika Johna Lennona.
- Usmrtijo naj ga. - John je verjel v mir.
Če ste resnično Johnov privrženec, pustite storilca pri miru.
Johnu Lennonu to ne bi bilo všeč. Zagovarjal je odpuščanje.
Tisti človek je še vedno človek.
Samo bolan je.
Nekateri prijatelji so gotovo rekli, da se ni vedel normalno,
vendar ni dokazov, da bi imel
tako hudo duševno bolezen, da ne bi vedel,
kaj počne oziroma da ravna narobe. To je bistveno v tej zadevi.
Zbrani pred sodno dvorano smo bili na trnih.
Čakali smo, da se vrata odprejo in da se igre začnejo.
Tako je bilo v 13. etaži pred dvorano sodnika Edwardsa.
Na hodniku so se gnetli poročevalci in snemalci,
ki so na senzacionalno sojenje prišli z vsega sveta.
Vsi so bili pred sodno dvorano
in čakali, da se vrata odprejo.
Toda po več kot uri čakanja
nas je začelo skrbeti, da se nekaj dogaja, mi pa nismo vključeni.
Sodnik je sklenil, da bo razprava zaprta za javnost.
V dvorani smo bili samo jaz,
višji tožilec, zagovorniki obtoženca in sodnik.
Za zaprtimi vrati se je zgodil nepričakovan preobrat.
Chapman je priznal krivdo. Vsi smo zazijali.
Še bolj čuden je bil razlog, ki ga je navedel.
Rekel je, da ga je v celici obiskal Bog in mu naročil priznanje.
Da mu bo potem zelo odleglo.
Sedel sem pred radiem in poslušal rokovsko glasbo,
ko sem začutil, da me nagovarja Sveti Duh.
Tistega večera sem vedel, da Bog želi, da se izrečem za krivega.
Nisem se hotel. Želel sem se sklicevati na neprištevnost.
Sodniku smo rekli, da je to nov dokaz njegove neprištevnosti.
Takrat je sodnik dejal: "Imam sorodnike, ki verjamejo,
da vsak dan govorijo z Bogom. Nimam jih za nore." In smo končali.
To mu je naročil Bog. Zato naj bi Mark David Chapman
priznal krivdo za uboj nekdanjega Beatla Johna Lennona.
Če je pred sodnikom obtoženec,
ki hoče priznati krivdo in se tako izogniti sojenju, je sodniku to prav.
Po svoje nisem bil presenečen, ker je že prej govoril,
kako se boji, da bi ga v psihiatrični ustanovi
povsod obkrožali demoni.
Bil je odločen, da noče v psihiatrično ustanovo,
čeprav je bilo očitno, da je nor.
Zaradi priznanja ne bo sojenja, na katerem bi morda izvedeli,
zakaj je štirikrat streljal v glasbenega zvezdnika.
Zagovornik Jonathan Marks je nad odločitvijo stranke razočaran.
Zelo sem se veselil sojenja,
ki bi bilo razburljivo, zanimivo in koristno.
Veliko ljudi bi izvedelo, zakaj se pri Chapmanu sklicujemo na neprištevnost.
- Menite, da je neprišteven? - Ja.
- O tem sem prepričan. - V pravnem smislu?
Ja.
Bilo je očitno, da je pričanje psihiatrov bistvenega pomena.
Tožilci so trdili, da je hotel pozornost,
da ima grandiozne blodnje.
Da, delno je to bil opis Chapmana in njegovega vedenja,
vendar še zdaleč ni zajel vsega.
Njegova neprištevnost je bila veliko večja, kot so bili pripravljeni priznati.
Dr. Liza Gold je forenzična psihiatrinja,
strokovnjakinja za obrambo z neprištevnostjo.
Pri Chapmanovem primeru ni sodelovala,
je pa ocenila takratne odločitve.
Odvetnik je rekel, da Chapman ni sposoben za sojenje.
Ne vem, zakaj je sodnik dejal:
"Jaz pa mislim, da je." Sodnik je, ne psihiater.
Jaz bi predlagala še eno ugotavljanje sposobnosti.
Hotela bi, da ga kdo vpraša, zakaj si je premislil.
Sumim, da je začel klecati pod pritiskom, zaradi stresa,
ki ga je povzročal medijski cirkus.
Med čakanjem na razsodbo je v zaporu
Chapmanovo duševno stanje postalo povsem očitno.
Zapisal sem si tole.
"Mark Chapman je imel 12. julija 1981 nasilno psihotično epizodo.
Bil je v zaporniški bolnišnici.
V televizor je vrgel stol
in z visokim glasom rekel, da je demon.
Zaprli so ga v celico. V njej je poskakoval,
plezal na rešetke in vreščal kot opica."
Ko sem prišel k njemu, je že dobil močen antipsihotik.
Povedal mi je, da ga obsedata dva demona.
Krivdo je že priznal. S tem ne bi pridobil ničesar.
To se mi je zdel prepričljiv dokaz njegove neprištevnosti.
Yoko se tudi po več mesecih še ni sprijaznila z Johnovo smrtjo.
V New Yorku sva se imela zelo lepo. Tega ni več.
Umrl je povsem nepričakovano.
Tudi to me je prizadelo. Če bi umiral počasi,
bi se o tem lahko pogovarjala.
John je bil pred smrtjo zelo družaben,
energičen, optimističen.
Mark Chapman je prišel na razsodbo.
Njegovi zagovorniki so imeli zadnjo priložnost,
da zaradi njegovega duševnega stanja zaprosijo za prizanesljivost.
Organi pregona niso tvegali.
Zbralo se je preveč zagrizenih Lennonovih oboževalcev,
zato so Chapmana pripeljali močno zastraženega.
Ko je sodnik izrekel obsodbo,
je bila dvorana odprta in ljudje so se zgnetli vanjo.
Prvih nekaj vrst sedežev so zasedli novinarji in člani novinarskih ekip.
Varnostniki so pred vstopom v dvorano vse preiskali.
Mark Chapman je imel pod srajco neprebojni telovnik.
Sedel je in v rokah držal izvod Varuha v rži J. D. Salingerja.
Chapmana smo videli na branju obtožnice
in po priznanju krivde.
Izrek sodbe je bil priložnost, da ga tudi slišimo.
Chapman ni omenjal svoje žrtve,
ko je sprejel priložnost, da naslovi sodišče.
Namesto tega je prebral odlomek iz knjige,
ki jo je imel na večini obravnav,
Varuh v rži J. D. Salingerja.
VARUH V RŽI
Nikoli ni pojasnil,
zakaj je promoviranje te knjige tako dobro.
Zanj je bila pomembna izjava, ki je upravičevala njegovo dejanje.
Vam nekaj zaupam? Prebrali so jo vsi vpleteni v zadevo razen mene.
Nisem mu verjel.
Prvič javno priznavam, da nisem prebral te knjige.
Hotel se je preimenovati v Holdena Caulfielda.
Poskušal je biti kot tisti ljudje.
Razumsko ni mogoče utemeljiti mišljenja, da bo postal nekdo drug,
pove pa, kako zelo ni hotel biti on.
Dva Chapmanova psihiatra sta danes prosila za dodatno zdravljenje.
Dobili so psihiatra, ki je rekel, da je nor,
zato smo mi poiskali takega, ki je rekel, da ni.
Poklicali so novega, ki je rekel, da je nor, mi pa novega, ki je rekel, da ni.
Govoril sem z veliko vpletenimi psihiatri
in večina je bila norih.
Chapman bo moral odslužiti vsaj 20 let kazni za umor
- Johna Lennona. - Chapmana
so za umor Johna Lennona obsodili na najmanj 20 let.
Nobenega dvoma ni bilo, da je kriv naklepnega umora.
Zagovorniki niso izpodbijali dejstev, temveč le sklep.
Vsekakor je umor načrtoval in izvršil. Naklepno. A bil je tudi nor.
Marks ste, kajne?
Oba z Jonathanom sva vedela, da bo v zaporu ostal
do konca življenja in da ga v zaporu
ne bodo psihiatrično zdravili.
To se mi ni zdelo prav.
Yoko je ostajala v bloku s svojim sinom Seanom
in skušala preboleti.
Obžalujem le to, da je John moral tako umreti.
Nekateri pravijo, da ga, če ne bi bil v ZDA,
če bi bil v Veliki Britaniji, ne bi ustrelili.
Morda bi morala biti previdnejša.
Johnova smrt je vse neznansko pretresla.
Kar ohromeli smo.
Yoko je takrat vsem vlivala moč.
John ni umrl, ker bi dvignil roko nadse,
bil omamljen ali doživel infarkt.
Ne, Johna so ubili.
Zame je zelo pomembno, da to pokažem svetu.
Oba z Johnom sva si vedno prizadevala za miren svet.
Zelo ironično je, da je John, ki je imel tako rad mir,
umrl tako nasilno.
Yoko je govorila, da mora takrat, ko voditelj pade,
v njegove čevlje stopiti nekdo drug.
Yoko je ugotovila, kako Johnovo smrt spremeniti v gonilo dobrega.
Johnova okrvavljena očala je uporabila na naslovnici albuma.
Številni so bili zgroženi, kako je to lahko naredila.
Tisto jutro me je poklicala, naj pridem fotografirat očala.
Šel sem k njej domov in postavil luči.
Očala je hotela imeti na okenski polici. Ob kozarcu vode
in s Centralnim parkom v ozadju.
Menil sem, da mora sliko narediti ona. Vzel sem drugi fotoaparat
in jo slikal med fotografiranjem.
Ob pogledu na sliko z očali vas prežame groza.
In to je le delček tega, kar čuti Yoko. Bila je namreč tam.
Ko je kri umazala očala.
Če vam je težko, ko gledate to sliko,
lahko vsaj zaslutite, kako se je počutila ona.
Očala, ki jih je nosil v zadnjem trenutku življenja,
sporočajo, kako pomemben je zakon o nadzoru nad orožjem.
ZAKON POTREBUJEMO ZDAJ SPOMINJAJTE SE JOHNA
Nekaj bo treba narediti v zvezi z nadzorom nad orožjem, razmišljanjem v ZDA,
z ljudmi, ki nosijo orožje. Strahotno je.
Če bi imel Chapman nož namesto pištole, bi bil John Lennon morda še živ.
Pištole so pogubne. Veliko verjetneje je, da koga ubijejo.
Končna odločitev za to je lahko zelo impulzivna.
To se je zgodilo s Chapmanom.
PREPOVEJTE PIŠTOLE
Chapman je skoraj deset let preživel v samici.
Nato je privolil, da ga v zaporu intervjuja
ameriški voditelj pogovorne oddaje, Larry King.
Pred dvanajstimi leti
je Mark David Chapman ustrelil nekdanjega Beatla Johna Lennona...
Američani so prvič neposredno prisluhnili morilcu Johna Lennona.
Mark David Chapman se nam v zaporu Attica pridružuje
ob dvanajsti obletnici smrti Johna Lennona.
Mark, zakaj zdaj? Zakaj hočete zgodbo povedati zdaj?
No, Larry, zdaj sem v redu.
Več let se počutim dobro.
MORILEC JOHNA LENNONA
Počutim se dobro.
Od nekdaj sem se želel izpovedati,
povedati, zakaj sem naredil tisto.
Takrat sem bil zmeden.
Nisem vedel, kdo sem. Toda zdaj vem.
Gotovo dejanje vsak dan obžalujete.
Ja. Obžalujem ga.
Zdaj vem, da sem nekoga zares ubil.
Zame je bil ovitek albuma.
Ni obstajal, tudi ko sem ga tisti dan srečal,
ko mi je podpisal album. To je storil zelo prijazno.
Ni bil zlagan. Bil je zelo potrpežljiv.
Videl pa sem ga
- kot dvodimenzionalnega zvezdnika... - Okej.
- ...brez pravih čustev. - Kaj je pozdravilo vašo shizofrenijo?
Ne zdravila in zdravniki, ampak Bog.
Mark David Chapman se je imel za zgubo.
Hotel je postati pomemben.
Ni vedel, kako naj se spopada s svojo ničevostjo.
Poskušal je postati pomemben.
Vendar mu je šlo samo na slabše.
Takrat sem bil shizofreničen. Temu ne more nihče oporekati.
Bil sem odgovoren za svoja dejanja, toda Mark se je nasilno odzval
na nekaj, kar je imel za zlagano,
na nekaj, na kar je bil jezen. Hotel je postati pomemben.
Chapman pravi, da se je spremenil.
Znova je kristjan in svoje dejanje obžaluje.
Zdaj bo prvič in po skoraj dvajsetih letih v zaporu...
3. OKTOBER 2000
...komisijo za pogojno izpustitev poskušal prepričati, da si zasluži svobodo.
Yoko Ono je komisiji pisala:
"Če boste Chapmana izpustili, se jaz ter Johnova sinova Sean in Julian
nikoli več ne bomo počutili varne."
Naj Marku Chapmanu odpustimo?
Vem, da je šel papež v zapor,
da je obiskal zapor in odpustil človeku,
ki ga je poskušal ubiti.
Toda jaz nisem papež in...
Zelo težko odpustim to, kar se je zgodilo.
Chapman je pred komisijo tretjič. Zdaj je star 49 let...
5. OKTOBER 2004
...in v zaporu Attica je že skoraj 24 let.
Chapman sme za pogojno izpustitev zaprošati od leta 2000.
Vsakič mu jo zavrnejo.
Grozno se mi zdi, da bi nekoga, ki je ubil enega od Beatlov,
lahko izpustili iz zapora.
Še vedno ga obiskujem. Plačal je hujšo kazen, kot si marsikdo misli.
V zaporu mora živeti v osami.
Zaradi strahu, da mu bodo sozaporniki kaj naredili, ne hodi niti k maši.
V drugačnih okoliščinah bi mu sodili kot neprištevnemu.
Ko je govoril o svojem boju in prisilnih mislih,
sva to imenovala psihoza.
Če bi ustrelil nekoga iz množice,
danes ne bi bil v zaporu. Vendar je ustrelil napačnega.
Trdno sem prepričan, da ni več nevaren.
Moškega, ki je poskusil ubiti Reagana,
so izpustili. Presodili so, da je neprišteven.
Johna Hinckleyja ml. so streljanja na Reagana
oprostili zaradi neprištevnosti.
Johna Hinckleyja ml.
bodo po 35 letih izpustili. Živel bo pri svoji mami.
Psihiatrično zdravljenje je bilo uspešno.
Ne velja več za nevarnega družbi.
Newyorško komisijo za pogojno izpustitev pozivam,
da Marku Chapmanu ne odobri pogojne izpustitve.
Mark Chapman ostaja v zaporu
in ima omejen dostop do psihiatričnega zdravljenja.
Sočuten poskušam biti do vseh strank.
Včasih je to...
Včasih je to teže kot sicer.
Sočustvoval sem z njim. Kdo zmore pojasniti, zakaj nekdo znori?
Po mojem ni hotel...
Če bi lahko izbiral,
ne bi izbral neprištevnosti. Vendar je bil neprišteven.
Zato sem sočustvoval z njim.
John Lennon je umrl pred dobrimi 40 leti,
toda besede iz njegovega zadnjega intervjuja odmevajo še zdaj.
ZADNJI LENNONOV INTERVJU 8. DECEMBER 1980
Rdeča nit vsega stvarstva,
vsega pomembnega,
je ljubezen, ljubezen, ljubezen.
Težko je bilo
ljubiti, biti ljubljen in to izraziti.
Ljubezen je nekaj izjemnega.
Čim bolj ljubeč hočem biti.
Še vedno ga pogrešam, zlasti zdaj, ko je...
Svet je nemiren in vsi trpijo.
Če bi bil tu, bi bilo težko...
Bilo bi drugače.
Ko zdaj razmišljaš o očetu,
kateri so tvoji najlepši spomini nanj? Ob čem si rečeš,
da je to bistvo vajinega odnosa?
Slika, na kateri sva samo midva. Vedno sem mu sedel v naročju.
Ko sva skupaj.
Tako je bilo. Vedno bova skupaj.
Vedel sem, da je tam, da je moj oče...
In da ga imam rad.
Kaj je bil največji prispevek tvojega očeta?
Njegova glasba je vplivala na vse.
Na skoraj vse na svetu.
Neverjetno je, kako glasba lahko vpliva na ljudi.
Pa prispevek tebi?
Zame je bil moj oče.
Prevedla Polona Mertelj